آمریکا سوریه-ده بولوجو ترور تشکیلاتی پ.کا.کا/ی.پ.گ-یه ائتدیگی بیرباشا سیلاح یاردیمینا سون قویماق مسئله‌سینی دیرلردیندیگینی، آنجاق تشکیلاتلا امکداش‌لیغی داوام ائتدیرجگینی آچیقلادی.
آمریکا مدافعه ناظیرلیگی (پنتاگون) و آغ ائودن جمهور باشقانی رجب طیب اردوغان ایله ترامپ آراسیندا نوامبرین 24-ده باش توتان تلفون دانیشیغیندا گوندمه گلن "امریکانین پ.کا.کا/ی.پ.گ-یه سلاح دستکی‌نین کسیلمه‌سی" ایله علاقه‌لی آچیقلاما وئردی.
پنتاگون اورتا دوغو مسئله‌لری عذره نماینده‌لرین‌دن اریک پاهون ترور تشکیلاتینا باشدا رقه اولماقلا ساده‌جه عملیات اساس‌لی سیلاح دستکی وئریلدیگینی سؤیله‌دی.
تشکیلاتا وئریلن دستکین دیرلندیریلدیگینی بیلدیرن پاهون دئدی کی، تورکیه‌یه هر زامان، کورد عنصورلاری داخیل سوریه دئموکراتیک قوه‌لرینه (س.د.گ-پ.کا.کا/پ.ی.د) محدود، وظیفه‌یه مخصوص و حربی هدف‌لری نظرده توتا‌راق سیلاح وئردیگیمیزله علاقه‌لی آچیق اولدوق. بو سیاستیمیزه اویغون شکیلده ایسه داعشی مغلوب ائتمک و گئری قاییتماسینا مانع اولماق مقصدیله گؤستریلن جهدلری اوچون کورد طرفداش‌لاریمیزا (پ.کا.کا/ی.وپ.گ) وئردیگیمیز حربی دستکله علاقه‌لی وضعیتی یئنی‌دن قیمتلن‌دیریریک.
پاهون بؤلگه‌ده ثابیتلیگین تامین اولونماسی و داعش-ین بیر داها اورتایا چیخماماسی مقصدیله س.د.گ آدیندان ایستیفاده ائدن پ.کا.کا/پ.ی.د ایله امکداش‌لیغی داوام ائتدیره‌جک‌لرینی وورغولادی.
گونده‌لیک مطبوعات کنفرانسیندا بو مسئله‌یه توخونان پنتاگونون سؤزچوسو آلبای روب ماننینگ ده "آمریکانین پ.کا.کا/پ.ی.د-یه وئردیگی دستکین، داعش-ین مغلوب ائدیلمه‌سی و تشکیلاتین گئری گلمه‌‌مه‌سی اوچون ثابیتلیگین داوام ائتمه‌سی اوغرونداکی جهدلرین لازیم اولان اساس‌لارا گؤره دیرلندیریلدیگینی" ایفاده ائتدی.
او دئدی کی، داعشی هدف گؤتورمکده داوام ائدجگیمیزی و پ.کا.کا تهدیدلرینه قارشی دستکلمک داخیل ناتو متفیقیمیز تورکیه-نی قوروماقلا علاقه‌لی باغلیلیغیمیزی آچیق شکیلده دیله گتیردیک.
دیگر طرفدن آغ ائوین سؤزچوسو سارا ساندرز گونده‌لیک مطبوعات کنفرانسیندا بیلدیردی کی، اؤلکه‌سی پ.کا.کا/ی.پ.گ-یه ائتدیگی بیرباشا سیلاح یاردیمینا رقه گئری آلیندیغی اوچون سون قویماق مسئله‌سینی دیرلندیردی.
"داعشه قارشی موباریزنی باشلادیغیمیز زامان، پلانیمیز بو اولوب کی زامان معین قروپ‌لارا وئردیگیمیز دستکی آزالتماق.حاضیردا فیزیکی معنادا داعش رقه-ده مغلوب ائدیلیر، بونا گؤره ده معین قروپ‌لارا وئریلن حربی دستک دایاندیریلما مرحله‌سینده‌دیر. آنجاق بو ، همین قروپ‌لارلا بوتون حربی دستکین کسیلجیی معناسی داشیمیر. مقصد داعش-ی مغلوب ائتمک ایدی. جبهه‌ده (داعشه قارشی) جدی آدیم‌لار آتیلدی و ایرلیلییش اولدوغو آندا پلان هر زامان بو ایدی و بو پلان دییشمه‌دی.
قئید ائدک کی، ترامپین می آییندا رقه عملیاتی اوچون پ.کا.کا/پ.ی.د ترور تشکیلاتینا بیرباشا سیلاح وئرمک عذره پنتاگونا صلاحیت ورمه‌سی رسمی واشینگتن ایله آنکارا آراسیندا گرگین‌لیگه سبب اولموشدو. پنتاگون وئریلن سیلاح‌لارین رقه عملیاتی اوچون واجیب اولدوغو و بو عملیات چرچیوه‌سینده پ.کا.کا/پ.ی.د-یه گؤستریلن کؤمکلیگین "ایشلم سل و تاکتیک سل" آددیم اولدوغونو بیلدیرمیشدی.
